**3. Napirend**

**E L Ő T E R J E S Z T É S**

Balatonhenye Község Önkormányzata Képviselő-testületének

Kékkút Község Önkormányzata Képviselő-testületének

Kővágóörs Község Önkormányzata Képviselő-testületének

Köveskál Község Önkormányzata Képviselő-testületének

Mindszentkálla Község Önkormányzata Képviselő-testületének

Salföld Község Önkormányzata Képviselő-testületének

Szentbékkálla Község Önkormányzata Képviselő-testületének

Révfülöp Nagyközség Önkormányzata Képviselő-testületének

2021. november 25-i együttes ülésére

**Tárgy:**  a közszolgálati tisztviselők illetményalapjáról szóló rendelet tervezet elfogadása

**Előterjesztő**: polgármesterek

**Előkészítette:** Nagy Éva, ügyintéző

 --------------------------- Jogszabállyal nem ellentétes

 Előterjesztő

 -----------------------------------

 dr. Szabó Tímea, címzetes főjegyző

Tisztelt Képviselő-testületek!

Magyarország 2022. évi költségvetéséről szóló 2021. évi XC. törvény 62**.** §(1) bekezdése alapján a közszolgálati tisztviselőkről szóló 2011. évi CXCIX. törvény 132. §-a szerinti illetményalap 2022. évben 38 650 forint.

Ugyanezen törvény 62.§ (6) bekezdése szerint a helyi önkormányzat képviselő-testülete rendeletben a 2022. évben - az önkormányzat saját forrásai terhére - a helyi önkormányzat képviselő-testületének polgármesteri hivatalánál, közterület-felügyeleténél, illetve a közös önkormányzati hivatalnál foglalkoztatott köztisztviselők vonatkozásában - a közszolgálati tisztviselőkről szóló 2011. évi CXCIX. törvényben foglaltaktól eltérően - az (1) bekezdésben meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által Hivatalos Értesítőben közétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Személyi illetmény esetén e bekezdés szabályai akként alkalmazandók, hogy pótlék ez esetben sem fizethető.

A képviselő-testület 2021. évre az illetményalapot 46.380 Ft-ban határozta meg. A hivatali dolgozók havi illetménye ennek figyelembe vételével került meghatározásra. 2022. január hónapban –amennyiben a Képviselő-testület nem fogadja el az illetmény alapról szóló rendeletet – az illetményeket a korábbi 38.650 Ft-os illetményalap figyelembe vételével kell meghatározni, melynek következtében a januártól megállapításra kerülő illetmények a 2021. évi illetmény alá csökkennének.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: …………………Község Önkormányzata Képviselő-testületének …/2021. (..….) önkormányzati rendelete a közszolgálati tisztviselők 2022. évi illetményalapjáról

Társadalmi-gazdasági hatása: A Közös Hivatal dolgozói részére január hónaptól a decemberi bérek színvonalának biztosítása

Költségvetési hatása: A költségvetésben forrást biztosítani kell.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: Nincs.

A rendelet megalkotásának szükségessége: A bérek január 1-jét követő előző évi szinten tartása.

A rendelet megalkotása elmaradása esetén várható következmények: a bérek 2021. január 1-jét követően az előző évi bér alá csökkennek.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: forrás biztosítása

**………………. Község Önkormányzata Képviselő-testületének .../.... (...) önkormányzati rendelete**

**a közszolgálati tisztviselők 2022. évi illetményalapjáról**

……………………….. Község Önkormányzata Képviselő-testülete a Magyarország 2022. évi központi költségvetéséről szóló 2021. évi XC. törvény 62. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A rendelet hatálya a Kővágóörsi Közös Önkormányzati Hivatalban (a továbbiakban: Hivatal) foglalkoztatott közszolgálati tisztviselőkre terjed ki.

**2. §**

A Hivatalban foglalkoztatott közszolgálati tisztviselők illetményalapja 2022. évben 46.380 Ft.

**3. §**

Ez a rendelet 2022. január 1-jén lép hatályba, és 2022. december 31-én hatályát veszti

Részletes indokolás

**Az 1. §-hoz**

Meghatározásra került a rendelet hatálya.

**A 2. §-hoz**

Meghatározásra kerül a 2022. január 1-től alkalmazandó illetményalap nagysága.

**A 3. §-hoz**

A rendelet hatályba lépése és hatályvesztése szerepel.

 ……………… dr. Szabó Tímea

 polgármester címzetes főjegyző

A kihirdetés napja: 2021.

 dr. Szabó Tímea

 címzetes főjegyző